Case ID: 1117126
Sentence 2: İşin halları: Məhkəmənin hökmünə əsasən, Məhkum xx xxxx 2019-cu il tarixdə, saat 00:10 radələrində, idarə etdiyi texniki cəhətdən saz vəziyyətdə olan “Mercedes Benz 280” markalı, Az-**-LD-*** dövlət qeydiyyat nişanlı avtomobillə Bakı-Qazax-Gürcüstan sərhədi yolunun Qaradağ rayonu Sahil qəsəbəsi ərazisindən keçən 25-ci kilometrində, Bakı şəhəri istiqamətində orta cərgə ilə 85-90 km/saat sürətlə hərəkətdə olarkən «Yol hərəkəti haqqında» Azərbaycan Respublikasının Qanununun 36-cı maddəsinin 1 -ci hissəsinin 3cü bəndinin tələblərini pozaraq, yəni yol hərəkətinin iştirakçıları yol hərəkəti üçün təhlükəsiz şərait yaratmalı, öz hərəkətləri və ya hərəkətsizliyi ilə digər hərəkət iştirakçılarına, onların nəqliyyat vasitələrinə zərər vurmamalı, bununla da hadisənin qarşısını almağa texniki imkanı olduğu halda, bunu etməyib, sükan arxasında yuxuladığından avtomobil sağa istiqamətlənərək qarşısında eyni istiqamətdə sağ cərgə ilə hərəkətdə olan Zərərçəkmiş şəxs1 20-25 km/saat sürətlə idarə etdiyi “SAZ 350701015” markalı Az-**-BF-*** dövlət qeydiyyat nişanlı yük avtomobilinin arxa sol hissəsi ilə toqquşmuş, nəticədə ehtiyatsızlıqdan “Mercedes Benz 280” markalı Az-**-LD-*** dövlət qeydiyyat nişanlı avtomobilin sərnişinləri Zərərçəkmiş şəxs4 təpə sümüyünün kəllə əsasına keçən qəlpəli sınığı, beyin toxumasına, beyin qişalarına qansızma, başın təpə nahiyəsinin əzilmiş yarası kimi həyat üçün təhlükəli olan sağlamlığına ağır zərər vurmaya aid bədən xəsarətləri alaraq ölməsinə, Zərərçəkmiş şəxs3 başın sağ alın-təpə nahiyəsinin sıyrığı, döş qəfəsinin əzilmiş yarası, sol bazu-çiyin oynağının çıxığı kimi səhhətin qısa müddətə pozulmasına səbəb olan sağlamlığa yüngül zərər vurmaya aid bədən xəsarəti almasına, habelə “SAZ 350701015” markalı Az-**-BF-*** dövlət qeydiyyat nişanlı yük avtomobilinin əzilərək sahibi Zərərçəkmiş şəxs1 3.008 (üç min səkkiz) manat, “Mercedes Benz 280” markalı Az-**-LD-*** dövlət qeydiyyat nişanlı avtomobilin əzilərək sahibi Zərərçəkmiş şəxs2 7.236 (yeddi-min iki yüz otuz altı) manat məbləğində maddi ziyan yetirməsi ilə nəticələnən yol-nəqliyyat hadisəsi törətmişdir.